Wewujudan lingga lan yoni sing digawe mlaha mau nuduhake yen papan mau dadi punjering lambang sangkan paraning dumadi manungsa lan alam semesta. Para pakar arkeologi uga ngrangkum pratelan sing isine magepokan karo kapiandelan marang lambang lingga lan yoni (pamujan Maithuna). Kapercayan mau wis ana wiwit jaman manunggale kabudayan Arya lan Dravida, taun 1009 SM. Sanggar pamujan Maithuna iku dianggep lambang manunggaling lingga lan yoni kawin utawa jodho), kanggo tolak balak, nambah kekuatan magis lan sampurnaning urip.